2010 m. bendrojo biudžeto taisomojo biudžeto nr. 6 projektas - Iplaukų ir išlaidų suvestinė pagal skirsnius - II skirsnis – Europos Vadovų Taryba ir Taryba - III skirsnis – Komisija - X skirsnis – Europos išorės veiksmų tarnyba /* KOM/2010/0315 galutinis */





[pic] | EUROPOS KOMISIJA | Briuselis, 17.6.2010 KOM(2010) 315 galutinis 2010 M. BENDROJO BIUDŽETO TAISOMOJO BIUDŽETO NR. 6 PROJEKTAS ĮPLAUKŲ IR IŠLAIDŲ SUVESTINĖ PAGAL SKIRSNIUS II skirsnis – Europos Vadovų Taryba ir Taryba III skirsnis – Komisija X skirsnis – Europos išorės veiksmų tarnyba 2010 M. BENDROJO BIUDŽETO TAISOMOJO BIUDŽETO NR. 6 PROJEKTAS ĮPLAUKŲ IR IŠLAIDŲ SUVESTINĖ PAGAL SKIRSNIUSII skirsnis – Europos Vadovų Taryba ir TarybaIII skirsnis – KomisijaX skirsnis – Europos išorės veiksmų tarnyba Atsižvelgdama į: - Europos Sąjungos sutartį, ypač į jos 27 straipsnį, - Sutartį dėl Europos Sąjungos veikimo, ypač į jos 314 straipsnį, ir į Europos atominės energijos bendrijos steigimo sutartį, ypač į jos 106a straipsnį, - 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento[1], ypač į jo 37 straipsnį, - 2010 m. kovo 24 d. Europos Komisijos pasiūlymą, kuriuo keičiamas Tarybos reglamentas Nr. 1605/2002[2], - 2009 m. gruodžio 17 d. priimtą Europos Sąjungos 2010-ųjų finansinių metų bendrąjį biudžetą, - 2010 m. gegužės 19 d. priimtą taisomąjį biudžetą Nr. 1/2010, - taisomojo biudžeto Nr. 2/2010[3], 3/2010[4], 4/2010[5] ir 5/2010[6] projektus. Dėl aiškinamajame memorandume nurodytų priežasčių Europos Komisija biudžeto valdymo institucijai pateikia 2010 m. biudžeto taisomojo biudžeto Nr. 6 projektą. ĮPLAUKŲ IR IŠLAIDŲ SUVESTINĖS PAGAL SKIRSNIUS PAKEITIMAI Įplaukų ir išlaidų suvestinės pagal skirsnius pakeitimai pateikiami svetainėje EUR-Lex ( http://eur-lex.europa.eu/budget/www/index-en.htm ). Informacijai skirtas suvestinės pagal skirsnius pakeitimų tekstas anglų kalba pateikiamas biudžeto priede. 1. Bendroji informacija 1.1. Išorės veiksmų tarnyba Europos saugumui kintančiame pasaulyje užtikrinti 1.1.1. Europos Sąjungos sutartyje numatyta, kad Sąjungos vyriausiasis įgaliotinis užsienio reikalams ir saugumo politikai pirmininkauja Užsienio reikalų tarybai, savo pasiūlymais prisideda rengiant bendrą užsienio ir saugumo politiką ir užtikrina Europos Vadovų Tarybos ir Tarybos priimtų sprendimų įgyvendinimą. Vyriausiasis įgaliotinis atstovauja Sąjungai su BUSP susijusiais klausimais, Sąjungos vardu veda dialogą su trečiosiomis šalimis ir išreiškia Sąjungos poziciją tarptautinėse organizacijose ir tarptautinėse konferencijose. 1.1.2. Kaip nustatyta ES sutartyje, vykdyti įgaliojimus vyriausiajam įgaliotiniui padeda Europos išorės veiksmų tarnyba (toliau – EIVT). 1.1.3. EIVT turi būti veiksminga, kad ES galėtų pasiekti Lisabonos sutartimi nustatytus strateginius tikslus, kad padėtų stiprinti ES vaidmenį pasauliniu lygiu, padidintų jos matomumą ir sudarytų galimybę jai veiksmingiau propaguoti savo interesus ir vertybes. 1.1.4. Papildoma nauda, kurią EIVT gali suteikti sprendžiant sudėtingus ES iškylančius klausimus ir šalinant grėsmes, yra galimybė derinti turimas priemones. Tai tarnyba, kuri remiasi vertinga Europos Komisijos tarnybų, Tarybos generalinio sekretoriato tarnybų ir ES valstybių narių diplomatinių tarnybų patirtimi. 1.1.5. Tuo remdamasi Europos Komisija teikia šį taisomąjį biudžetą kaip techninį pasiūlymą, kuriuo atsižvelgiama į vyriausiojo įgaliotinio perduotus prašymus ir į tai, kad, remiantis Tarybos sprendimo projektu, paskutinį 2010 m. ketvirtį ES valstybių narių diplomatus į EIVT reikės įdarbinti iš ES biudžeto (kaip laikinuosius darbuotojus). 1.2. Veiksminga organizacinė struktūra vykdant biudžeto konsolidavimą 1.2.1. 2009 m. spalio 29–30 d. Europos Vadovų Tarybos nustatytose gairėse dėl EIVT įsteigimo numatyta (16 punkte), kad: „EIVT... turėtų būti savarankiška administracinio biudžeto ir personalo valdymo srityje. EIVT turėtų būti taikomas Finansinio reglamento 1 straipsnis.“ Todėl Europos Komisija dviem teisėkūros institucijoms pateikė pasiūlymą peržiūrėti Finansinį reglamentą (COM ...) ir 2010 m. birželio 9 d. priėmė pasiūlymą pakeisti Tarnybos nuostatus (COM (2010) 85). Taisomojo biudžeto projektas yra trečiasis pakeitimas, būtinas siekiant įgyvendinti Tarybos sprendimą, kuriuo įsteigiama EIVT. 1.2.2. 2010 m. kovo 25 d. vyriausiasis įgaliotinis pateikė Tarybos sprendimo dėl Europos išorės veiksmų tarnybos struktūros ir veikimo nustatymo projektą. 1.2.3. EIVT turi būti steigiama remiantis ekonominio naudingumo, biudžeto neutralumo ir patikimo bei veiksmingo valdymo principais. Kuriant ir steigiant EIVT reikia atsižvelgti į ekonomikos krizės poveikį viešiesiems finansams ir biudžeto konsolidavimo politikos poreikį, taikant ribojamąsias priemones, kiek tai susiję su žmogiškaisiais ištekliais, įskaitant įdarbinimą ir sutartis. 1.2.4. Steigiant šią tarnybą reikės taikyti pereinamojo laikotarpio tvarką, o pajėgumus kurti palaipsniui. Kalbant apie patikimą ir veiksmingą valdymą, reikės vengti nereikalingo užduočių, funkcijų ir išteklių dubliavimo su kitomis struktūromis ir pasinaudoti visomis veiksmų racionalizavimo ir paprastinimo galimybėmis. 1.2.5. Todėl atitinkamų Tarybos generalinio sekretoriato ir Komisijos tarnybų padaliniai ir funkcijos bus perkeliami į EIVT. Jie nurodyti Tarybos sprendimo projekto priede. Kiekvienam į EIVT perkeliamam pareigūnui bus paskirta tos pareigų grupės pareigybė, kuri atitinka jo turimą lygį. 1.2.6. Be to, EIVT bus įdarbinta valstybių narių diplomatų (kaip laikinųjų darbuotojų). Tikimasi, kad 2013 m., kai EIVT pradės veikti visu pajėgumu, personalas iš valstybių narių sudarys ne mažiau kaip trečdalį viso AD pareigų grupės EIVT personalo. 1.2.7. Todėl 2010 m. bus sukurta tokia EIVT struktūra, kad ji galėtų padėti vyriausiajam įgaliotiniui vykdyti užduotis, kartu atsižvelgiant į esamus su administracinėmis išlaidomis susijusius apribojimus (5 išlaidų kategorija) ir biudžeto konsolidavimą. 1.3. Skubūs papildomi su personalu susiję poreikiai 2010 m. 1.3.1. EIVT turėtų būti sukurta ir pradėti veikti kuo greičiau. Sujungus į EIVT perkeltas Komisijos tarnybas ir Tarybos generalinį sekretoriatą tikimasi užtikrinti ryšius ir pasiekti veiklos efektyvumą centrinėje būstinėje. Efektyvia veikla taip pat bus siekiama patenkinti bent dalį EIVT prioritetinių poreikių ir atlikti bent dalį papildomų užduočių. 1.3.2. Tačiau reikia atsižvelgti į papildomas pirmininkavimo darbo grupėms ir komitetams, kurie rengia Užsienio reikalų tarybos susitikimus, užduotis, t. y. užduotis, kurių nei Tarybos generalinis sekretoriatas, nei Komisijos tarnybos anksčiau nevykdė, ir poreikį EIVT sukurti pareigybes, skirtas bendrųjų reikalų ir politikos valdyboms. Todėl centrinę būstinę reikėtų papildyti 20-čia naujų AD pareigų grupės pareigybių, kad būtų galima sukurti naujas vadovų pareigybes, nedidelę teisininkų grupę ir vykdyti su pirmininkavimu geografinėms ir teminėms darbo grupėms susijusias užduotis. Didžiausias vyriausiojo įgaliotinio prioritetas bus sukurti nuostatas, pagal kurias būtų kuo greičiau paskirti darbuotojai į aukščiausių naujos struktūros vadovų pareigybes. Be to, paprašyta skirti asignavimų 10-čiai pagal sutartį dirbančių darbuotojų pagalbinėms užduotims atlikti. 1.3.3. Sąjungos delegacijos yra neatskiriama EIVT dalis. Nuo 2010 m. sausio 1 d. daugiau kaip 60 ES delegacijų suteikta vietos pirmininkavimo užduotis, t. y. su atstovavimu, veiksmų koordinavimu ir derybomis Sąjungos vardu susijusios užduotys. Tokiais atvejais jas reikia sustiprinti, kad jos galėtų vykdyti visas naujas pareigas. Patys skubiausi papildomi ES delegacijų poreikiai – 80 naujų AD pareigų grupės pareigybių, į kurias reikia įdarbinti per paskutinį 2010 m. ketvirtį – paskirstyti taip: - delegacijoms, kurios neturi politinių pareigūnų, sustiprinti: maždaug 40 naujų AD pareigų grupės pareigybių; - daugiašalėms delegacijoms sustiprinti: maždaug 20 naujų AD pareigų grupės pareigybių; - regioninėms delegacijoms pagerinti ir delegacijos vadovo pavaduotojo funkcijoms numatyti: maždaug 20 naujų AD pareigų grupės pareigybių; - papildomi asignavimai 60-čiai vietinių darbuotojų, kurie padėtų atlikti reikiamas užduotis. 2. EIVT BIUDžETO SUDARYMO PROCEDūRA 2.1. Tarybos sprendimo dėl EIVT struktūros ir veikimo 12 straipsnio 5 dalyje nustatyta, kad: „ Ne vėliau kaip per vieną mėnesį po šio sprendimo įsigaliojimo vyriausiasis įgaliotinis pateikia Komisijai EIVT pajamų ir išlaidų sąmatą, įskaitant etatų planą, kad ji pateiktų taisomojo biudžeto projektą. “ 2.2. Įprastomis aplinkybėmis į taisomąjį biudžetą, kuriuo įsteigiamas naujas subjektas ir jam paskiriamas atskiras biudžeto skirsnis, būtų įtraukta: - personalo planas, - susiję asignavimai tarnautojų atlyginimams, infrastruktūros išlaidoms ir kitoms einamosioms išlaidoms padengti, - kitų rūšių personalui skirti asignavimai (įskaitant atlyginimus, infrastruktūrą ir kitas einamąsias išlaidas), - kitos administracinės išlaidos (pvz., IT, saugumo, komandiruočių ir pan. išlaidos). 2.3. Kad EIVT galėtų veikti savarankiškai, svarbu jos biudžetą sudaryti kuo greičiau. Tai būtina atlikti, kartu užtikrinant sklandų veikimą ir veiklos tęstinumą. 2.4. Dauguma būsimo EIVT valdymo priemonių bus perkeltos iš institucijų (Komisijos ir Tarybos), kurios iki šiol buvo atsakingos už didžiąją dalį užduočių, kurias ateityje atliks EIVT. Todėl šiuo EIVT biudžeto projektu keičiami ir šių institucijų biudžetai. Kadangi EIVT dar neturi iki galo sudaryto biudžeto ir administravimo pajėgumų, šis taisomojo biudžeto projektas parengtas glaudžiai bendradarbiaujant su dviem pagrindinėmis susijusiomis pagalbą teikiančiomis institucijomis ir vyriausiuoju įgaliotiniu. 2.5. Iš esmės EIVT biudžete turėtų būti nurodytos visos su jos veikimu susijusios išlaidos. Vis dėlto Europos Vadovų Taryba pripažino su naujos institucijos steigimu susijusius sunkumus ir 2009 m. spalio mėn. gairių 27 straipsnyje aiškiai nutarė, kad: „reikės taikyti pereinamojo laikotarpio tvarką ir palaipsniui stiprinti pajėgumus“. Buvo įvardyti tokie didžiausi sunkumai iš karto sudaryti EIVT biudžetą 2010 m.: - atsižvelgiant į poreikį sujungti atskiras esamų administracijų dalis į vieną naują atskirą administraciją, EIVT iš pradžių neturės savų pajėgumų įsipareigojimams įgyvendinti; - šiame EIVT kūrimo etape dar nenustatyti visi darbo metodai ir galutinė organizacinė struktūra; - pagalbą EIVT teikiančių institucijų sutartinių ir finansinių įsipareigojimų panaikinimas ir perkėlimas yra sudėtingas procesas, kuriam reikia atidžiai pasiruošti ir kurį reikia atidžiai įgyvendinti; - perkeliamus įsipareigojimus reikia tiksliai suskaičiuoti pagal konkrečią datą, kai tikimasi priimti pataisytą biudžetą. Jei taisomasis biudžetas bus priimtas ne numatytą dieną, kyla pavojus, kad asignavimų negalės naudoti ta institucija, kuriai jų reikės, visų pirma atlyginimams ir visų rūšių sutartiniams įsipareigojimams užtikrinti; - finansinius įsipareigojimus ir išteklius perkelti einamaisiais biudžetiniais metais, o ne biudžetinių metų pradžioje yra rizikinga apskaitos atžvilgiu. Apibendrinant galėtų kilti didelis realus pavojus iš esmės sutrikdyti centrinės būstinės ir delegacijų veiklą (įskaitant atlyginimų išmokėjimą ir kitų įsipareigojimų vykdymą), ir tai pakenktų naujai įsteigtos EIVT reputacijai. 2.6. 2010 m. siūlomas sprendimas – taisomasis biudžetas, grindžiamas praktišku ir supaprastintu požiūriu pereinamuoju laikotarpiu ir skirtas paskutiniam metų ketvirčiui, manant, kad taisomasis biudžetas bus priimtas iki 2010 m. spalio 1 d. Taigi siūlomame taisomajame biudžete atsižvelgiama į tokius dalykus: - Atskiro EIVT skirto biudžeto skirsnio ir personalo plano sukūrimą laikantis Europos Komisijos pasiūlymo dėl Finansinio reglamento pakeitimo. - Pareigybės, kurios bus perkeltos iš Komisijos ir Tarybos generalinio direktorato, ir toliau išliks, nors ir nurodytos atskirose skiltyse, dviejų pagalbą teikiančių institucijų atitinkamuose skirsniuose pateiktuose personalo planuose, kad iki metų pabaigos būtų užtikrintas tolesnis administracinių ir sutartinių įsipareigojimų vykdymas. Tos EIVT pareigybės iš Komisijos ir Tarybos generalinio sekretoriato personalo planų bus panaikintos 2011 m. biudžete (taisomuoju raštu, kuris bus pateiktas vėliau šiais metais). - Pirmas sukurtas naujas AD pareigų grupės pareigybes, kad būtų galima atlikti skubiausias papildomas užduotis. Tai taip pat padės įgyvendinti įsipareigojimą, kad 2013 m. trečdalis AD pareigų grupės darbuotojų būtų iš valstybių narių diplomatinių tarnybų. - Visi asignavimai, įskaitant paprašytus papildomus asignavimus naujoms EIVT pareigybėms, bus įtraukti į atitinkamas Komisijos ir Tarybos generalinio sekretoriato biudžeto eilutes, taip išlaikant jų galimybes iki metų pabaigos vykdyti visus mokėjimus (atlyginimus, išmokas, nuomą ir kt.) ir teikti visas paslaugas (IT, priežiūra, valgyklos ir kt.) būsimiems EIVT darbuotojams. Taip bus užtikrintas veiklos tęstinumas centrinėje būstinėje ir delegacijose pereinamuoju laikotarpiu iki metų pabaigos. Vyriausiasis įgaliotinis galės sutelkti dėmesį į EIVT vidaus organizaciją, įdarbinimo procedūras[7] ir jas prižiūrėti, taip pat gerinti visus administracinius ir finansinio valdymo pajėgumus, kad EIVT nuo 2011 m. sausio 1 d. galėtų perimti visą atsakomybę ir susijusius administracinius, finansinius ir sutartinius įsipareigojimus. 2.7. Tikslas 2011-iesiems finansiniams metams – kad 2011 m. EIVT turėtų savo biudžetą, įskaitant visus susijusius asignavimus. Tam reikės tinkamu laiku parengti 2011 m. biudžeto projekto taisomąjį raštą, kad jis būtų įtrauktas į metinį biudžeto procesą. 3. EIVT 2010 m. taisomasis biudžetas 3.1. Biudžeto struktūra - Europos Sąjungos biudžete sukuriamas naujas X skirsnis „ Europos išorės veiksmų tarnyba “. - Nustatoma biudžeto struktūra EIVT administracinėms išlaidoms padengti. Ši struktūra grindžiama kitų institucijų taikyta struktūra (1 antraštinė dalis – Darbuotojai , 2 antraštinė dalis – Veiklos išlaidos , 3 antraštinė dalis – Delegacijos . 3.2. Personalo planas Dvi pagalbą teikiančios institucijos nustatė pareigybių, susijusių su tarnybų perkėlimu, kaip apibrėžta Tarybos sprendime, skaičių: iš Komisijos personalo plano į EIVT perkeliama 1 114 pareigybių, o iš Tarybos generalinio sekretoriato personalo plano perkeliama 411 pareigybių (įskaitant 43 pareigybes pagalbinėms funkcijoms atlikti). Be to, EIVT prašoma 100 naujų pareigybių (iš kurių – 20 centrinei būstinei ir 80 delegacijoms, pastarosios bus sukurtos palaipsniui per paskutinį 2010 m. ketvirtį: 50 proc. pareigybių spalio mėn. ir 50 proc. – lapkričio mėn.). Tolesnėje apibendrinamojoje lentelėje nurodytos EIVT pareigybės pagal tipus ir atskiriant centrinę būstinę nuo delegacijų. Toliau pateiktoje lentelėje nurodytos pareigybės apima pareigybes, į kurias turės būti perkelti darbuotojai, ir laisvas pareigybes. 1 lentelė. Personalo planas, kuriame nurodytos iš pagalbą teikiančių institucijų perkeltos pareigybės ir naujos, 2010 m. sukurtos pareigybės Komisija | Taryba | Naujos pareigybės | Iš viso | Centrinė būstinė | 675 | 387 | 20 | 1 082 | Delegacijos | 439 | 24 | 80 | 543 | Iš viso | 1 114 | 411 | 100 | 1 625 | Patikslinti personalo planai pateikiami biudžeto priede. 3.3. Kiti žmogiškieji ištekliai (neįtraukti į personalo planą) Su kitais žmogiškaisiais ištekliais susiję asignavimai (komandiruotiems nacionaliniams ekspertams, pagal sutartį dirbantiems darbuotojams, vietiniams delegacijų darbuotojams), kurie bus perkelti, bet nebus įtraukti į personalo planą, 2010 m. toliau finansuojami iš pagalbą teikiančios institucijos biudžeto. Šiame taisomajame biudžete prašoma papildomų asignavimų EIVT, kurie atitinka 10 pagal sutartį dirbančių centrinės būstinės darbuotojų ir 60 vietinių delegacijų darbuotojų. Kadangi EIVT biudžete asignavimų nenumatyta (žr. 2.6 punktą), atitinkami asignavimai įrašyti į Komisijos biudžeto skirsnį. 3.4. Kitos administracinės išlaidos 2010 m. iš pagalbą teikiančių institucijų į EIVT nebus perkelti jokie asignavimai ar kitos administracinės išlaidos (nuoma, išlaidos komandiruotėms, IT ir kt.). Jie įtraukti į atitinkamą Komisijos ir Tarybos generalinio sekretoriato skirsnį. 4. Išvados Atsižvelgiant į EIVT įsteigimą ir laikantis Europos Komisijos pasiūlymo dėl Finansinio reglamento pakeitimo, šiuo taisomuoju biudžetu siūloma sukurti naują X skirsnį (Europos išorės veiksmų tarnyba) ir atlikti atitinkamus biudžeto II skirsnio (Europos Vadovų Taryba ir Taryba) ir III skirsnio (Komisija) pakeitimus, kaip nurodyta biudžeto priede. X skirsnyje sukuriamas naujas EIVT personalo planas. Jį sudaro 411 pareigybių, į EIVT perkeltų iš II skirsnio (Europos Vadovų Taryba ir Taryba), ir 1 114 pareigybių, perkeltų iš III skirsnio (Komisija). Į jį taip pat įtraukta 100 EIVT skirtų papildomų naujų AD pareigų grupės pareigybių, iš kurių 80 skirta delegacijoms. Papildomų išlaidų reikia 100-ui naujų pareigybių ir papildomiems asignavimams 60-čiai papildomų vietinių delegacijų darbuotojų ir 10-čiai pagal sutartį dirbančių centrinės būstinės darbuotojų, kurių paprašė vyriausiasis įgaliotinis papildomoms Sutartimi nustatytoms užduotims vykdyti, padengti. Šiomis papildomomis pareigybėmis jau 2010 m. bus padedama įgyvendinti Tarybos sprendimus, kad 2013 m. trečdalį EIVT darbuotojų sudarytų darbuotojai iš ES valstybių narių diplomatinių tarnybų. 5. Suvestinė lentelė pagal finansinės programos išlaidų kategorijas Finansinė programa Išlaidų kategorija, išlaidų subkategorija | 2010 m. finansinė programa | 2010 m. biudžetas (įskaitant TB Nr. 1 ir TBP Nr. 2–5) | TBP Nr. 6/2010 | 2010 m. biudžetas (įskaitant TB Nr. 1 ir TBP Nr. 2–6) | |ĮA |MA |ĮA |MA |ĮA |MA |ĮA |MA | | 1. TVARUSIS AUGIMAS | | | | | | | | | | 1a. Konkurencingumas augimui ir užimtumui skatinti |14 167 000 000 | |14 861 853 253 |11 342 270 803 | | |14 861 853 253 |11 342 270 803 | |1b. Sanglauda augimui ir užimtumui skatinti |49 388 000 000 | |49 387 592 092 |36 384 885 000 | | |49 387 592 092 |36 384 885 000 | | Iš viso | 63 555 000 000 | |64 249 445 345 |47 727 155 803 | | |64 249 445 345 |47 727 155 803 | | Marža[8] | | |-194 445 345 | | | |-194 445 345 | | | 2. GAMTOS IŠTEKLIŲ IŠSAUGOJIMAS IR VALDYMAS | | | | | | | | | | Iš jų: su rinka susijusios išlaidos ir tiesioginės išmokos |47 146 000 000 | |43 819 801 768 |43 701 207 586 | | |43 819 801 768 |43 701 207 586 | | Iš viso | 59 955 000 000 | |59 498 833 302 |58 135 640 809 | | |59 498 833 302 |58 135 640 809 | | Marža | | |456 166 698 | | | |456 166 698 | | | 3. PILIETYBĖ, LAISVĖ, SAUGUMAS IR TEISINGUMAS | | | | | | | | | | 3a. Laisvė, saugumas ir teisingumas |1 025 000 000 | |1 006 487 370 |738 570 370 | | |1 006 487 370 |738 570 370 | |3b. Pilietybė |668 000 000 | |668 000 000 |659 387 500 | | |668 000 000 |659 387 500 | | Iš viso | 1 693 000 000 | |1 674 487 370 |1 397 957 870 | | |1 674 487 370 |1 397 957 870 | | Marža[9] | | |18 512 630 | | | |18 512 630 | | | 4. ES KAIP PASAULINIO MASTO VEIKĖJA[10] |7 893 000 000 | | 8 160 182 000 |7 787 695 183 | | | 8 160 182 000 |7 787 695 183 | | Marža | | | -18 300 000 | | | | -18 300 000 | | | 5. ADMINISTRAVIMAS[11] |7 882 000 000 | |7 908 983 423 |7 908 478 423 |9 521 362 |9 521 362 |7 918 504 785 |7 917 999 785 | | Marža | | | 53 016 577 | | | | 43 495 215 | | | IŠ VISO | 140 978 000 000 |134 289 000 000 |141 491 931 440 |122 956 928 088 | | |141 501 452 802 |122 966 449 450 | | Marža | | |528 250 560 |11 660 953 912 | | |518 729 198 |11 651 432 550 | | [1] OL L 248, 2002 9 16, p. 1. [2] COM (2010) 85. [3] COM (2010) 108. [4] COM (2010) 149. [5] COM (2010) 169. [6] COM (2010) 320. [7] Visas įdarbinimas iki 2011 m. sausio 1 d. bus oficialiai vykdomas Komisijos vardu. Vis dėlto Komisija visus atitinkamus paskyrimų tarnybos / sutarčių sudarymo tarnybos įgaliojimus perduos vyriausiajam įgaliotiniui, kaip Komisijos pirmininko pavaduotojui, kad jis turėtų išimtinę kompetenciją vykdyti atrankos procesą. [8] Skaičiuojant 1a išlaidų kategorijos maržą (500 mln. EUR), į Europos prisitaikymo prie globalizacijos padarinių fondą (EGF) neatsižvelgta. Viršutinę ribą viršijanti 195 mln. EUR suma padengiama panaudojant lankstumo priemonę. [9] Europos Sąjungos solidarumo fondo (ESSF) suma įtraukiama viršijant atitinkamų išlaidų kategorijų ribas, kaip numatyta 2006 m. gegužės 17 d. tarpinstituciniame susitarime (OL C 139, 2006 6 14). [10] Skaičiuojant 2010 m. 4 išlaidų kategorijos maržą, neatsižvelgta į asignavimus, susijusius su Neatidėliotinos pagalbos rezervu (248,9 mln. EUR). [11] Skaičiuojant 5 išlaidų kategorijos maržą iki viršutinės ribos, atsižvelgiama į 2007–2013 m. finansinės programos 1 išnašą – 80 mln. EUR darbuotojų įnašų į pensijų sistemą.